als_Latn dik_Latn sag_Latn
Cikli i Lartë
Të Mësojmë Gjuhën Shqipe 8
Seria e librave - Të mësojmë gjuhën shqipe 6, 7, 8, 9
Autoret Hyrë Rexha dhe Kreuza Bardhi kanë hartuar një seri tekstesh për nxënësit e arsimit 9-vjeçar, nga klasa e gjashtë deri në klasën e nëntë. Nisur nga eksperienca e tyre si mësuese të lëndës së gjuhës shqipe, nga testime të realizuara me nxënësit, rreth aftësive të të shkruarit, autoret kanë hartuar këto tekste për të plotësuar dhe përmirësuar aftësitë e tyre në këtë drejtim.
Autoret janë mbështetur tërësisht në programet mësimore të tekstit të gjuhës shqipe që zbatohen në arsimin 9-vjeçar dhe të miratuara nga MASH dhe nxënësit do të kenë mundësi të përforcojnë njohuritë e marra në gjuhën shqipe pavarësisht se me cilin tekst mësimor mësojnë.
Librat janë të strukturuar në katër kapituj: linja e të lexuarit, e të shkruarit dhe njohuri rreth gjuhës dhe sistemit të saj gramatikor.
Risi e kësaj serie janë esete të cilat janë shtjelluar me struktura se si krijohen dhe modele të të gjitha llojeve të eseve.
Po kështu tekstet përmbajnë teste të niveleve të ndryshme për të realizuar vlerësimin individual.
Kimi 7
Kimia 7 synon t'i pajisë nxënësit me njohuri për klasifikimin, ndërtimin, strukturën dhe vetitë e lëndës; Të edukojë e të zhvillojë tek nxënësit përdorimin e metodës shkencore të studimit në kimi; T'i aftësojë nxënësit në përdorimin e simbolikës së thjeshtë kimike; T'i pajisë nxënësit me njohuri fillestare për reaksionet kimike; T'u mundësojë nxënësve të fitojnë aftësitë e para praktike në përdorimin e pajsjeve laboratorike dhe të kenë njohuri si të përdorin kimikatet; Të zhvillojë tek nxënësit aftësi të mendimit kritik e të zgjidhjes së problemeve; T'i nxisë nxënësit të vlerësojnë rëndësinë e kimisë për individin dhe shoqërinë; Të krijojë bazën mbështetëse të studimit të kimisë nga nxënësit në klasat pasardhëse.
Kimi 8
Teksti i kimisë i hartuar për klasën e tetë do të zhvillojë përvojat e fituara nga nxënësit përmes studimit të kimisë në klasën e 7, do të ndihmojë nxënësit të zgjerojnë njohuritë, aftësitë në fushën e lëndës së kimisë duke zhvilluar më tej të kuptuarit e koncepteve kimike për ndërtimin e lëndës, vetitë e tyre. Konceptimi i të mësuarit të kimisë për klasën e tetë do të zhvillojë më tej tek nxënësit kureshtjen, interesimin dhe kënaqësinë e kimisë. Autoret e tekstit i kanë kushtuar vëmëndje edhe shembujve të shumtë në çështjet mësimore të cilat i ndihmojnë nxënësit të zgjerojnë njohuritë e tyre mbi kiminë.
Kimi 9
Në tekstin e kimisë 9 nxënësit do të kenë mundësi të njihen me studiojnë mbi kuptimin e koncepteve kryesore kimike dhe të modeleve kryesore të sjelljes kimike; Kuptimin e rrugëve në të cilat substancat dhe proceset kimike ndërveprojnë me njeriun dhe mjedisin; Zhvillimin i një numri kërkimesh praktike dhe përdorimi i tyre dhe i burimeve të tjera të informacionit për të zbuluar sjelljet kimike të substancave kimike.
Ndër konceptet kryesore që do të mësohen në këtë klasë, përmendim:
- Energji e reaksionit, reaksion endotermik, reaksion ekzotermik;
- Reaksion redoks, numër oksidimi, oksidim, reduktim, agjent oksidimi, agjent reduktimi;
- Dukuri elektrokimike, element galvanik, elektrolizer, katodë, anodë, gjysmë reaksion, përcjellshmëri jonike, veshje elektrodike, bateri ;
- Hidrokarbur, alkan, alken, cikloalkan, izomeri vargu, alkin, benzen;
- Alkoole, fenol, aldehid, keton, acid karboksilik, ester, sapun, acid lyror, lyra, karbohidrate, aminoacide, proteina, grup funksionor;
- Reaksione adicioni, zëvendësimi etj.
Biologji dhe edukim shëndetësor 9
Teksti Biologji dhe edukim shëndetësor 9 është shkruar nga Prof. Dr. Ethem Ruka dhe mësuesja Drita Nashi, autorë me eksperiencë të gjatë në hartimin e teksteve shkollore. Temat mësimore janë realizuar në përputhje të plotë me programin zyrtar të miratuar nga MASH. Teksti është konceptuar i ndarë dy pjesë dhe organizuar në 8 kapituj.
Mënyra e konceptimit të tekstit nxit të menduarit abstrakt dhe formon të menduarit logjik, autorët janë përpjekur ta përforcojnë këtë prirje duke i trajtuar temat teorike dhe duke përzgjedhur ushtrime e detyra të pavarura mjaft interesante. Përmes ballafaqimit të anëve të kundërta edhe në lëndën e biologjisë, nxënësit i kërkohet të arsyetojë në mënyrë të pavarur dhe t'i trajtojë me syrin kritik pohimet e ndryshme.
Punët laboratorike dhe veprimtaritë praktike aftësojnë nxënësit për punë të pavarur, të vëzhgojnë, të interpretojnë dhe të nxjerrin përfundime pas punës individuale. Nxënësit janë në gjendje të përshkruajnë atë që vëzhgojnë si dhe të interpretojnë saktë duke mundësuar formimin biologjik të tyre.
als_Latn als_Latn als_Latn als_Latn als_Latn als_Latn als_Latn als_Latn azj_Latn als_Latn azj_Latn als_Latn azj_Latn als_Latn als_Latn pag_Latn als_Latn als_Latn gaz_Latn sun_Latn als_Latn als_Latn als_Latn als_Latn als_Latn